Народно читалище „Искра 1927” с. Руец общ. Търговище

**Дейности на читалището за периода 2018г.**

Библиотечна дейност:

В библиотеката работят един щатен работник библиотекар с професионална квалификация Библиотеката е единствената на територията на селото. Разположена на30 кв.м. площ, която включва отделите „Заемна за възрастни”, „Читалня”, „Детски отдел” Библиотеката притежава 4134 библиотечни единици – книги, периодични издания, Ново закупените са 68тома, дарените – 20 тома. Съвременни романи и нови енциклопедични издания. Ново закупените книги бяха класирани, сигнирани, инвентирани и заведени в инвентарните книги, в КДБФ и са предоставени за ползване на читателите. Библиотечният фонд е нареден систематично азбучно според библиотечните изисквания. За удобство на учениците бе обособена „Библиотека за ученика”. Читатели на библиотеката са възрастни и млади хора, ученици и гости на селото. С подходящи мероприятия като витрини, беседи, изложби на книги, презентации и др. се отбелязват празниците-Националният празник на Република България, Ден на българската просвета и култура и славянската писменост, Ден на детето, Ден на народните будители и др. Целта бе добрата книга да стигне до всеки дом, като всеки читател получи това което търси.

Новите информационни технологии печалят привърженици дори в малките населени места. Компютри и интернет ползват все повече хора.

Децата играят на различни образователни и развлекателни игри, гледат клипове, слушат музика, рисуват

Доброволчество :

Част от децата и младежите към Доброволчески клуб към НЧ „Искра1927" преминаха обучение за доброволчество. Те споделиха какво е да си доброволец, научиха много и се забавляваха. Доброволците написаха своите идеи за дейности и занимания и вече работят по тях.

Някои от дейностите са свързани с :

* Обучения в интернет център
* Провеждане на детски читални
* Боядисване на детската площадка
* Участия в проекти
* Провеждане на беседи, свързани с възможностите и постиженията на ЕС и разпространение на материали, помагащи при работа с компютри и интернет,
* Помощ при поддържане на материалната база и двора на читалището и провеждане на културно масови мероприятия*.*

Дейности на читалището:

През отчетния период читалището отбелязва с подходящи мероприятия следните празници Бабин ден-пресъздаване на обичая, Трифон зарезан-провеждане на конкурс за най-добро вино, Трети март- поднасяне на венец пред паметника в селото, Осми март- кулинарна изложба, Еньов ден-бране на билки, Посрещане на Коледа и Нова година по атрактивни начини.

Децата посрещнаха Дядо Коледа поздравиха го с песни, стихове и танци, а той раздаде подаръци.

Културно-масовата дейност е най-ефективната и оценявана дейност. Женската фолклорна група „Китка” показа своите възможности в местни, общински и национални изяви. Групата участва във фестивали и мероприятия в селата на общината и „Заедно в делник и празник-Празник на моето село” в с. Руец както и в тържества по случай осми март, бабин ден, Еньов ден, Коледа.

Към читалището има клуб„ Усмихвай се” . В него участват повече от 15 деца. Всяка сряда те идват в читалището с голямо желание, за да се учат и творят. Рисуват, изработват мартеници, боядисват яйца, правят новогодишна украса, учат танци и песни, и се забавляват. Това спомага много за приобщаването им към българските празници и обичаи.

През годините участвахме в следните проекти:

* в продължение на 8 години читалището участва с проект по ” Закона за насърчаване на заетостта ” и осигурява работа на трудоустроени хора от селото. По програмата бяха назначени на работа Зюлбие Акифова.

Финансовото обезпечаване на читалището се осъществява от субсидия от наеми, от членски внос, участие в проекти. Друг източник на средства са доброволните дарения, които не са много, но въпреки това се намират все още хора, подпомагащи дейността на читалището,Читалищната сграда е общинска собственост състояща се от библиотека, читалищен салон Наличната техника в читалището е озвучителна уредба, компютърна конфигурация-1бр.принтер, скенер и копирна машина.

Основни партньори в работата на читалището през годините бяха: Общински читалищен съвет, Община Търговище, Регионален експертно консултантски информационен център / РЕКИЦ/ гр. Търговище,

В момента читалището работи по следните проекти:

Дейността е част от проекта „Доброволчество, традиции, иновации  
 Паралелно с това доброволците подемат и проучвателска кампания. Те ще се срещнат и говорят с възрастни и хора от Руец и по техни спомени ще опишат стари обичаи, рецепти, песни и игри. Цел на кампанията е младите хора да издирят и запишат местните народни традиции.

Годишни награди за най-успешни читалища в Търговище 2018г.

НЧ „Искра1927”беше номинирано в следните дейности:

Читалището-център за развитие на общността

В заключение можем да кажем, че читалище „Искра 1927” работи успешно.

Днес ние благодарим на всички самодейци и художествени ръководители, на всички читалищни деятели, на всички дарители. Да си пожелаем да работим още по-добре и да постигнем още по-големи успехи.

УС

1Павлина Стоянова Захариева-Председател 2.Тодорка Панайтова Николова -Секретар 3.Гунка Дамянова Димитрова - член 4. Ибрям Юмеров Садулов- член 5. Шефкет Алиев Юсуфов-член

ПК

1.Айхан Сюлейманов Абтулов 2. Елфизе Абтулова Мехмедова 3.Хюсню Рафет Хамза